Mikāls Laudrups

Mikāls Laudrups (; dzimis ) ir bijušais dāņu futbolists, pašlaik ir futbola treneris. Spēlējis pussarga pozīcijā, pārstāvējis Dānijas futbola izlasi.

Spēlētāja karjeras laikā spēlējis Dānijā, Itālijā, Spānijā, Japānā un Nīderlandē. Spēlēja Johana Kruifa trenētajā FC Barcelona "zvaigžņu komandā", kuras sastāvā izcīnīja deviņas uzvaras dažādās sacensībās. Kluba sastāvā no 1991. līdz 1994. gadam četras sezonas pēc kārtas tika izcīnīta uzvara La Liga čempionātā un 1992. gadā — UEFA Eiropas kausā. Pēc karjeras FC Barcelona viņš pievienojās kluba sīvākajiem pretiniekiem Spānijā — Madrides "Real" —, kā sastāvā ieguva savu piekto La Liga titulu pēc kārtas. Vēl ir izcīnījis Itālijas un Nīderlandes čempiona titulu attiecīgo valstu klubu sastāvā.

Dānijas izlasē debitējis 18. dzimšanas dienā 1982. gadā. Kopumā aizvadītajās 104 spēlēs (5. vieta Dānijas izlases vēsturē) guvis 37 vārtus (6. vieta Dānijas izlases vēsturē). Izlases sastāvā divas reizes spēlējis FIFA Pasaules kausā (1986, 1998) un trīs reizes — Eiropas čempionātā (1984 (sasniegts pusfināls), 1988, 1996). Bija izlases kapteinis no 1994. līdz 1998. gadam. Karjeru beidza pēc 1998. gada Pasaules kausa, kurā spēlēja kopā ar brāli Brianu.

2003. gada novembrī par godu UEFA jubilejai Dānijas Futbola asociācija viņu izvēlēja par Dānijas futbola pēdējo 50 gadu labāko spēlētāju, iekļaujot viņu UEFA jubilejas apbalvojumu izlasē.UEFA.com, Golden Players take center stage, 29 November 2003. 2006. gada novembrī Laudrups tika atzīts par visu laiku izcilāko Dānijas futbolistu.Michael Laudrup bedste spiller gennem tiderne , DBU.dk, 13 November 2006 2004. gadā bijušais Brazīlijas futbolists Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē. Iekļauts Dānijas izlases slavas zālē.

Pēc spēlētāja karjeras beigām kļuvis par treneri.

 Sasniegumi 
Juventus

 Itālijas Serie A: 1985–86
 Starpkontinentālais kauss: 1985

Barcelona

 Copa del Rey: 1989–90
 Spānijas La Liga: 1990–91, 1991–92, 1992–93, 1993–94
 Spānijas Superkauss: 2001, 2002
 Eiropas kauss: 1991–92
 UEFA Superkauss: 1992

Real Madrid

 Spānijas La Liga: 1994–95

Ajax

 Eredivisie: 1997–98
 KNVB beker: 1997–98

Dānija

 FIFA Konfederāciju kauss: 1995

Individuālie sasniegumi

 Dānijas gada futbolists: 1982, 1985
 FIFA 100

 Atsauces 

 Ārējās saites 

Kategorija:1964. gadā dzimušie
Kategorija:Dānijas futbolisti
Kategorija:Dānijas izlases futbolisti
Kategorija:1986. gada FIFA Pasaules kausa spēlētāji
Kategorija:1998. gada FIFA Pasaules kausa spēlētāji
Kategorija:1984. gada Eiropas čempionāta futbolā spēlētāji
Kategorija:1988. gada Eiropas čempionāta futbolā spēlētāji
Kategorija:1996. gada Eiropas čempionāta futbolā spēlētāji
Kategorija:FIFA 100
Kategorija:Dānijas futbola treneri
Kategorija:S.S. Lazio spēlētāji
Kategorija:Turīnas "Juventus" spēlētāji
Kategorija:FC Barcelona spēlētāji
Kategorija:Madrides "Real" spēlētāji
Kategorija:Amsterdamas "Ajax" spēlētāji
Kategorija:Galvaspilsētas reģionā (Dānija) dzimušie
Kategorija:UEFA Čempionu līgas uzvarētāji
Kategorija:Brøndby IF spēlētāji